1248.

Godina **1248** (**[[Rimske brojke|MCCXLVIII]]**) bila je redovna godina koja počinje u srijedu u julijanskom kalendaru (1. januar).

## Događaji
### Januar/Siječanj &ndash; Mart/Ožujak
* 4. 1. - Sancho II od Portugala je umro u progonstvu, u Toledu, tako da njegov brat Afonso III i zvanično postaje kralj (do 1279).
* 15. 1. - Mihail Jaroslavič Horobrit, mlađi brat Aleksandra Nevskog, poginuo je u borbi sa Litvancima na reci Protvi (prethodno je zauzeo Vladimir i proterao ujaka Svjatoslava III Vsevolodoviča).

* 2. 2. - Gvelfi i Gibelini: Gvelfi su proterani iz Firence, po nalogu podeste i carskog vikara za Toskanu Frederika Antiohijskog (do 1251).
* 18. 2. - Tokom carske opsade Parme, dolazi od ispada branitelja koji su razbili carski logor, drveni grad Vittoria, dok je car Friedrich II bio u lovu. 
** Dolazi do otpora protiv cara u više gradova, privremeno gubi delove Romanje, Marke i Spoleta.

* 29. 3. - Papa Inocent IV u pismu senjskome biskupu Filipu dozvoljava uporabu glagoljice. 

### April/Travanj &ndash; Jun/Lipanj

* 20. 4. - Güyük Khan, mongolski veliki han, umro je u današnjem Xinjiangu u Kini, na putu da se sastane sa Batu-kanom, sa kojim je bio u napetim odnosima. Udovica Oghul Qaimish će biti regent do 1251. 
* 26. 4. - Posvećena je Sainte-Chapelle u Parizu, privatna kraljevska kapela, namenjena relikvijama povezanim sa Hristovom Pasijom.

* 15. 5. - Još jedno suđenje Talmudu u Parizu i spaljivanje (→ Isus u Talmudu).

* jun? - Bitka kod Udžde: almohadski kalif Abu al-Hasan as-Said al-Mutadid je poginuo u sukobu sa tlemsenskim sultanom Yaghmurasen ibn Zyanom. 
** Marinidski vladar Abu Yahya ibn Abd al-Haqq ubrzo zatim zauzima Fes. Novi almohadski kalif je Abu Hafs Umar al-Murtada (do 1266), vlada područjem Marakeša, plaća danak Marinidima.
* 19. 6. - Otto VIII. von Andechs, grof Burgundije i Meranije, umire bez naslednika. U Burgundskoj grofoviji ga nasleđuje sestra Adelaida, tj. njen muž Hugues de Chalon, a Meranija je ugašena (kada 1251. umre Ottov stric Berthold von Andechs-Meran, akvilejski patrijarh, ugasiće se i kuća Andechs-Meranski).

### Jul/Srpanj &ndash; Septembar/Rujan
* proleće ili leto - Dok vladar Rodosa Jovan Gavalis pomaže nikejskoj vojsci kod Nikomedije, jedna đenovska flota je naišla na ostrvo i iskoristila priliku da ga zauzme. Nikejski car Jovan III Duka Vatac na zimu šalje flotu na čelu sa Jovanom Kantakuzinom.

* 12. 8. - Sedmi križarski rat: Louis IX od Francuske kreće iz Pariza, isplovljava iz Aigues-Mortes 25-og.
* avgust, polovinom - Egipatski sultan je dobio vest da se Homs predao snagama alepskog emira An-Nasir Yusufa. Sultan će zatim doći u Damask (oboleo je od tuberkuloze, putuje u nosiljci) a njegova vojska će nastaviti prema Homsu.
* 15. 8. - Počela je gradnja nove Kölnske katedrale, nadbiskup je postavio temeljni kamen (istočni dio je posvećen 1322, gradnja uglavnom prestala 1473, odn. u 16. st., završena 1842-80). 

* 18. 9. - Louis IX se sa pratnjom iskrcao na luzinjanskom Kipru, gde prispjevaju i druge grupe i prikupljaju se prije operacija. Biti će odlučeno da se napadne Egipat, čeka se proljeće i mirnije more, kralj ne želi pregovore.

### Oktobar/Listopad &ndash; Decembar/Prosinac
* 18. 10. - Sukob cara i pape: Aachen se predaje njemačkom antikralju Vilimu Nizozemskom nakon blizu šest mjeseci opsade. Okrunjen je 1. novembra.

* 23. 11. - Rekonkvista: poslije 16 mjeseci opsade, Sevilla se predala kastiljskim snagama usljed gladi. Veliki broj muslimana odlazi.
* 24/25. 11. - Klizište na Mont Granieru u zapadnim Alpima: ogromna masa se odvalila na severnoj strani i uništila nekoliko sela.

* 4. 12. - Kastiljske snage princa Alfonsa zauzimaju tvrđavu, koja će biti nazvana Santa Barbara, u Alicanteu.
* 20. 12. - Mongolski izaslanici David i Marko, koje je u ime velikog kana poslao Eldžigidej, komandant u Persiji, sastali su se na Kipru sa francuskim kraljem. 
* decembar? - Ahajski knez Vilim II. je osvojio vizantijsku Monemvasiju nakon opsade. Sledeće zime započinje gradnju zamka Mistra kod antičke Sparte.

* zima - Snage egipatskog ajubidskog sultana opsedaju Homs u Siriji.

### Kroz godinu
* Prvi put se spominju Ledenice kod Novog Vinodolskog.
* Palatin Stjepan je imenovan za hrvatskog bana, tj. "bana čitave Slovinske zemlje" (do 1259). Kralj ga šalje u primorske krajeve da odjeljuje kraljevsku i plemensku imovinu, diže utvrde i utvrđena mjesta i naseljava puste krajeve. Ove godine je u Lici, istražuje šta pripada kraljevskim gradovima a šta plemenu Mogorovića. Stjepan Gut-Keled je prvi ban koji je kovao novce (kovnica u Pakracu se prvi put pominje 1256).
* Rat za nasljedstvo babenbergovske Austrije: ugarska vojska od ove godine provaljuje u Štajersku.
* Prvi, kratki, dolazak franjevaca u Bosnu: papa je poslao senjskog biskupa Filipa i franjevačkog provincijala iz Splita da ispitaju pravoverje bana Mateja Ninoslava, jer je kaločki nadbiskup Benedikt spremao rat protiv njega.
* Giovanni de Plano Carpini je imenovan za barskog nadbiskupa (do smrti 1252). U toku je spor sa dubrovačkom nadbiskupijom, koja želi podrediti barsku sebi.
* Aïbeg i Serkis, izaslanici mongolskog komandanta na Bliskom istoku Bajdžu Nojana, posetili su papu u Lionu, vratiće se s još jednim papinim pismom, *Viam agnoscere veritatis*.
* Nakon što je Vilim Nizozemski izabran za njemačkog antikralja, daje proširiti očevu lovačku kolibu u Binnenhof, "Unutarnji dvor", počevši od Ridderzaala, "Viteške dvorane". Oko Binnenhofa će nastati grad Hag. 
*  U poljskoj Šleziji nastaje Kneževina Legnica (do 1675).
* Švedski državnik Birger Jarl je dobio titulu *jarl*a.
* Aleksandar Nevski i njegov brat Andrej II Jaroslavič su postavljeni od Mongola za velikog kneza Vladimira odn. nominalnog gospodara Kijeva.
* U kairskom zatočeništvu je umro Sulayman ibn Daoud, poslednji imam hafizi ismailizma i unuk poslednjeg fatimidskog sultana al-Adida (vl. 1160-71), čime je okončana ta loza.

## Rođenja

*

## Smrti

* 4. 1. - Sancho II od Portugala, bivši kralj (* 1207)
* 20. 4. - Güyük Khan, mongolski veliki han (* 1206)
* 19. 6. - Otto VIII. von Andechs, grof Burgundije i Meranije (ca. 1218).
* Al-Qifti, povjesničar, enciklopedist (* ca. 1172)
* Subudaj, mongolski general (* ca. 1175)
* Sulayman ibn Daoud, poslednji imam hafizi ismailizma 

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)